
	[bookmark: nev]BODA VIKTÓRIA
bodaavikike@gmail.com

Középiskolai hallgató
Széchenyi István Egyetem Tánc- és Képzőművészeti Általános Iskola és 

	
[bookmark: _GoBack]






Témavezetők:
	Balogh István
Mesteroktató, SZE AK

	Pápai Miklós
festőművész, középiskolai tanár,  Széchenyi István Egyetem Tánc - és képzőművészeti Általános Iskola, Szakgimnázium és Kollégium




TESTKETREC

Kulcsszavak: Pszichológia;Megtorpanás;Kételyek;Festészet;Énkép
Testketerc
Koponyám az agyam ketrece, a szívemé én, a kutyáé a kerítés.

Festészetem alap motívuma a test. Ez az alanya, a tárgya. Számomra egyszerre az érzelmek formában való megjelenése, és egy tárgy is. Egy eszköz. Felhasználom a testet, arra amire én akarom. Rajta keresztül fejezem ki, amit gondolok, amit érzek. Nyerssége és csupaszsága is fontos szerepet tölt be. Tulajdonképpen ez motivál. A testünk. Megjelenik a lélek és test közti párhuzam. Ugyanis a test nem működik lélek nélkül és a lélek test nélkül tehetetlen.
Az életem minden fontosabb része formált, azok alakítottak azzá, aki most vagyok. Azokból táplálkozom. Akaratlanul is visszaköszön minden a képeimen.
Feldolgozási folyamat. Ez a cél, vagy inkább az út. Megérteni magamat a festményeimen keresztül. Elemzéseimen tárgya én vagyok. Ez egy önző vallomás, de talán a legőszintébb. Én vagyok a könyv írója, olvasója, hőse, gonosza. Én vagyok a megmentő és a fogságba ejtő.
A test leválaszthatatlan a lélektől. Ez a kegyetlen valóság. Ahogy Fiona Apple is énekli, „És, ha már ebben a testben vagyok, azt akarom, hogy valaki akarjon”. És utálom, hogy akarom, de akarom. 14 évesen olvastam először végig Nabokovtól a Lolitát, és olyan mélyen a bőröm alá ivódott, hogy azóta sem szabadulok tőle. A könyvet nővé érésem minden szakaszában megrágtam és mindig más ízű volt.
Mostanában sokat gondoltam festés közben Kim Corbisier-re. Rá és a műveire. Ő inspirál jelenleg. Én talán sosem leszek olyan bátor, mint ő, hogy teljesen őszintén bevallja a magányát. Ez ösztönző. Én sosem tudtam magammal őszinte lenni, és ezért folyamatosan megkérdőjelezem magam. Beleőrülök a saját tudatomba. Folytonos és kényszeres önreflexió. Annyira vágyom az önmagammal szembeni objektivitásra, de mivan, ha az egyetlen és legközelebbi pillanat erre az objektivitásra az az, amikor hajnali háromkor a fürdőben farkasszemet nézek a részeg tükörképemmel.

